VIRON PASTORIT AREENALLA
Tervehdys katsojat! On suuri ilo ja kunnia -
olla yhdessä, avata Sanaa ja etsiä siitä vahvistusta.
Minun nimeni on Andres Ploompuu.
Kerron tähän alkuun yhden tositarinan.
Tarina vie meidät ajassa taaksepäin Unkariin.
On vuosi 1944.
Saksa on miehittänyt Unkarin.
Silloin käynnistyi holokaustin koneisto.
Unkarin kansanmurhassa kuoli 600 000 juutalaista.
Seitsemän seuraavan viikon aikana -
Auschwitziin vietiin yli 450 000 Unkarin juutalaista.
Synkkiä tapahtumia ja synkkä luku historiassa.
Kukaan meistä ei halua, -
että näin käy uudestaan.
Se oli holokaustin nopein kyyditys.
Se oli rankkaa monille.
Tämän hulluuden keskellä -
kasvoi mies nimeltä Michni. Hän oli pastori.
Unkarin juutalaiset uskoivat, -
että Unkarissa olevan kristityn seurakunnan johtaja, -
Michni, oli pyhimys.
Heillä oli syytä uskoa niin, -
sillä tuona vaikeana aikana -
Michni ei pelännyt taistella rakkaiden ihmisten puolesta.
Vaarantaen oman ja perheensä turvallisuuden -
hän auttoi, suojeli ja pelasti ankarissa vainoissa -
lukuisia juutalaisia kodissaan ja kirkon tiloissa.
Michnin päätös auttaa juutalaisia -
varmistui vuonna 1936 Saksassa -
ja vuonna 1941 Puolassa kirkon konferenssissa, -
jossa puhuttiin, miten antisemitismi ja raakuus -
oli vallannut ihmisten mielen.
Natsien tulo Unkariin oli vain ajan kysymys.
Sen vuoksi Michni valmistautui -
paikallista holokaustia varten. Hän tiesi, että se oli edessä.
Kirkon lahjoitusten ja maanalaisen toiminnan avulla -
hän sai kerättyä ruokavaroja -
ja suunnitteli juutalaisille turvataloverkoston.
1940-luvun alussa Michni pyysi seurakuntaansa -
auttamaan sorrettuja juutalaisia.
Seurakunnassa oli myös niitä, jotka eivät pitäneet siitä.
He olivat varmoja, -
että pastori pidätettäisiin.
He pelkäsivät, mutta pastoria ei koskaan pidätetty.
Saksasta tuli käsky toisen maailmansodan lopulla -
teloittaa Michnin koko perhe, -
koska he olivat suojelleet juutalaisia.
Samana iltana levisi kuitenkin huhuja, -
että Neuvostoliiton armeija on uhkaavan lähellä, -
ja saksalaiset lähtivät pois.
Seuranneessa kaaoksessa myös Michnin perhe pakeni -
saksalaisten heille suunnittelemaa kohtaloa.
Tämä oli vain yksi kerta, kun he pelastuivat ihmeellisesti.
Kirkon kellari oli täynnä juutalaisia, -
joille annettiin täkki, patja ja kaikki muu tarpeellinen.
Pastori Michni ei sanonut koskaan kenellekään ei.
Kaikki, mukaan lukien hänen oma perheensä, -
söivät yhden aterian päivässä.
Noin 60 vuotta näiden tapahtumien jälkeen -
australialaisessa lehdessä oli juttu pastori Michnistä.
Hänen tärkeimpiä kertomuksiaan olivat juuri ne teot, -
joita hän teki niiden ihmisten vuoksi, jotka hän pelasti, -
joiden vuoksi hän murehti ja joita hän halusi auttaa.
Suurin, tärkein ja kaunein kertomus oli -
sorrettujen, nälkäisten ja kodittomien auttaminen.
Tällaiselle kertomukselle voi tuskin kukaan sanoa ei, -
eikä se jätä ketään kylmäksi.
Michni vaaransi henkensä ja teki elämästään vaikeaa -
palvellakseen ja pelastaakseen muita.
Näiden tekojen vuoksi monet muistavat hänet yhä.
He kertovat, miten hän pelasti heidän vanhempansa -
ja isovanhempansa. He ovat nyt elossa -
kertomassa tätä tarinaa.
Siksi minun on hyvä olla tänään teidän edessänne.
Täällä studiossa on mukava ilmapiiri, -
lämmintä ja turvallista ja voin puhua pelkäämättä.
Se on ainutlaatuinen siunaus ja armo.
Siksi on liikuttavaa ajatella ihmisiä, -
jotka vaaroista huolimatta ovat olleet uskollisia -
periaatteilleen ja uskolleen. Heidän elämänsä ja tekonsa -
on paras mahdollinen kertomus.
Millainen on sinun tarinasi? Mitä sinun elämäsi kertoo?
Esitän tämän kysymyksen itsellenikin yhä uudelleen.
Mitä minun elämäni kertoo?
Haluan lukea Raamatusta kohdan -
Matt. 28:18―20.
Kristityille nämä jakeet ovat tuttuja ja merkityksellisiä.
Jakeissa puhutaan tehtävästämme.
Ne kutsuvat tekoihin.
Luen teille Matt. 28:18―20.
Jeesus sanoi heille: -
Minulle on annettu kaikki valta taivaassa ja maan päällä.
Tehkää kaikki kansat minun opetuslapsikseni -
kastamalla heidät -
ja opettamalla heille se, mitä olen opettanut teille.
Ja minä olen kanssanne joka päivä maailman loppuun asti.
Keskitymme usein näissä Jeesuksen sanoissa -
ennen kaikkea menemiseen.
Keskitymme julistamiseen. Se on tietenkin tärkeää.
Puhun nyt kuitenkin siitä, -
millaista julistamista Jeesus tarkoitti.
Tarkoittiko hän sanoillaan, -
että vain kuljemme ja puhumme, vai sittenkin jotain enemmän?
Uskon hänen tarkoittaneen enemmän kuin vain -
uskostamme puhumista.
Palataan vielä pastoriin, -
joka auttoi juutalaisia.
Haluan rohkaista teitä elämään toisenlaista elämää, -
joka ei ilmene vain sanoissa, vaan paljon enemmässä.
Joskus emme huomaa, että tämän lähetyskäskyn, -
joka päättää Matteuksen evankeliumin, -
alussa ja lopussa on Jeesus.
Välissä on käsky mennä ja tehdä, mutta sen alussa ja lopussa -
on Jeesus Kristus.
Opetuslapset eivät saaneet uutta tehtävää.
Heitä pyydettiin jatkamaan Jeesuksen toimintaa.
Mitä Jeesus oli tehnyt? Kun puhumme Jeesuksesta, -
hänen tekonsa puhuvat sanoja voimakkaammin.
Esimerkiksi Luuk. 4:18―19 -
sanotaan näin: Herran henki on päälläni, -
minut hän voiteli julistamaan evankeliumia köyhille, -
saarnaamaan vangeille vapautta ja sokeille näkönsä saamista, -
vapauttamaan sorretut, -
saarnaamaan Herran otollista vuotta.
Jeesuksen opetukset olivat käytännöllisiä.
Minäkin olen uskossa tänään juuri sen ansiosta, -
että näen hänen opetustensa käytännön arvon ja luonteen.
Pelkät sanat eivät olisi tehneet minuun vaikutusta.
Jeesuksen sanoma oli -
käytännöllinen, oleellinen, yksinkertainen ja välittävä.
Siksi olen tänään uskossa ja seison Jeesuksen vierellä.
Hän edustaa kaikkea tärkeää ja tuo sen esille.
Hän on tuonut esille ihmisen lunastuksen kohteena.
Jeesuksen opetukset olivat hengellisiä ja käytännöllisiä.
Se on tärkeää. Hän osoitti toistuvasti, -
että hengellisyys ja käytäntö ovat usein kaukana toisistaan.
On helppoa jäädä elämään teorian tasolle, -
kauniiden ja syvällisten ajatusten tasolle.
Jeesus osoitti, että saarnan tulee mennä sanoja pidemmälle.
Kun Johannes Kastaja -
lähetti opetuslapsensa kysymään Jeesukselta, -
oliko hän se tuleva, Jeesus vastasi heille -
Luuk. 7:22 sanoin: -
Kertokaa Johannekselle, mitä olette nähneet ja kuulleet: -
sokeat näkevät, rammat kävelevät, sairaat paranevat, -
kuolleet heräävät ja köyhille julistetaan evankeliumia.
Tämän vastauksen kanssa hän lähetti opetuslapset takaisin.
Toisin sanoen Jeesus pyysi seuraamaan, -
mitä oikein tapahtui.
"Taivasten valtakunta on tullut lähelle", -
Jeesus sanoi Matt. 10:7.
Jeesus julisti toisin sanoen hyvää sanomaa, -
kuten mekin teemme tänään.
Jeesus opettaa meitä jakamaan hyvää sanomaa.
Hän toivoo, että levitämme sitä.
Olemme liian usein liian negatiivisia.
Kuulemme uutisista, miten huonosti asiat ovat.
Se ei herätä meissä parhaimpia tunteita.
Uutisista kuulemme, että kaikki on huonosti ja väärin.
Tässä syntisessä maailmassa Jeesuksella on sanoma toivosta.
Se onkin kaikkein erityisintä: Jeesuksella on ilosanoma.
Raamatun sanoma ei ole negatiivinen tai halveksiva.
Se on ylös nostava, hyvä ja rohkaiseva.
Se on ilosanoma sairaille ja terveille.
Se on kaikille ilon ja toivon sanoma.
Olen vakuuttunut siitä, että Matt. 28:18―20 -
kerrottu sanoma on erityinen juuri siksi,
että menemisen lisäksi se kutsuu meitä myös jakamaan.
Jakamaan hyvää ja julistamaan ilosanomaa.
Se kutsuu iloitsemaan.
Haluaisin nähdä ihmisten iloitsevan enemmän.
Haluaisin nähdä syitä olla iloisempi -
ja kiitollisempi.
Mikä tilanne sinun elämässäsi on näiden ilouutisten kanssa?
Huomaatko ne ja haluatko antaa ne eteenpäin?
Hyvä uutinen on selvästi hyvä sanoma.
Meillä uskovilla on kertoa hyvä sanoma.
On suuri ilo levittää sitä tämän kanavan avulla.
Olemme kiitollisia ja iloisia siitä, että seuraat kanavaa.
Kysyn suoraan, että riittääkö se?
Riittääkö ilosanoman levittäminen?
Sanoman levittäminen on hyvä asia, mutta uskon, -
että kaikki on kutsuttu myös tekemään hyviä tekoja.
Yksi tehokkain tapa julistaa ilosanomaa on se, -
että hyvä sanoma on myös hyvä teko.
Unkarilainen pastori, josta kerroin alussa, -
julisti hyvää sanomaa omilla teoillaan.
Hänen hyvä sanomansa, hyvä teko, vaikuttaa edelleen.
Se vaikuttaa tavalla, jota meidän on vaikea havaita.
Hyvä sanoma on siis hyvä teko.
Tony Campolo ja Gordon Aeschliman sanovat:
"Maailma ei pysty kiistelemään seurakunnan kanssa, -
joka tuntee yhteiskunnan vähäosaisten kivut.
Kristikunta saa osakseen kritiikkiä, -
sillä maailma tunnistaa aidon rakkauden ja myötätunnon."
Eli ei voi kritisoida ankarasti sitä, -
minkä näkee toimivan.
Sanoja voi kritisoida.
Voimme sanoa yhtä ja käyttäytyä toisella tavalla.
Hyviä tekoja on kuitenkin vaikea moittia.
Haluan sanoa lopuksi, että hyvä sanoma -
on myös ihminen.
Evankeliumi tarkoittaa hyvää sanomaa.
Haluan antaa ajatuksen, että ihminen on hyvä sanoma.
Jeesus valitsi opetuslapsensa apostoleiksi, -
olemaan kanssaan ja julistamaan sanomaa.
Kun Jeesus valitsi opetuslapset ja apostolit, -
hän näki, että heistä tulee ilosanoman viejiä.
Heidän elämänsä oli sanoma, joka näkyi kauas ja vaikutti.
Tunnetko lähipiirissäsi ihmisiä, -
joita voit kutsua hyväksi sanomaksi?
Mieleesi voi tulla muutamia.
Entä miten muut näkevät sinut?
Oletko sinä hyvä sanoma perheellesi ja lähipiirillesi?
En kysy tätä moittiakseni, vaan jotta mietimme asiaa -
ja olemme hyviä sanomia meitä ympäröiville ihmisille.
Kaikki me kaipaamme sitä erityistä läheisyyttä -
ja lämpöä, jota rinnallamme oleva ihminen voi tarjota.
Myös sinä voit olla hyvä sanoma lähipiirissäsi.
Voit olla hyvä sanoma töissä tai kotona, -
kun ylität kadun, kun hymyilet ja kiität.
Kun opiskelin Isossa-Britanniassa, -
opin siellä hyvän tavan, jota yritän harjoittaa.
Kun ylitän kadun ja autot antavat minulle tietä, -
kiitän nostamalla kättä.
En vain ylitä tietä olettaen, että se on oikeuteni.
Olen kiitollinen autoilijalle, siitäkin huolimatta, -
että säännöt velvoittavat häntä.
Sen seurauksena olen saanut osakseni monia hymyjä.
On pieni hyvä teko antaa toiselle tietä -
tai kiittää jotakuta yllättävästä palveluksesta.
Toivon, että se olisi yleisempää ja miettisimme, -
mikä on se hyvä teko tai hyvä sanoma, -
jonka annamme muille itsestämme.
Meidän syytä katsoa itseemme.
Missä määrin minä voin olla hyvä sanoma?
Matt. 28:18―20 kutsuu kaikkia kristittyjä -
kertomaan hyvää sanomaa.
Uskon, että sydämessämme on hyvä uutinen jaettavaksi, -
ja kutsumme sinutkin osalliseksi siitä.
Pidän lähetysmatkoista ja olen Luojalle kiitollinen, -
että olen voinut tehdä niitä. Se on intohimoni ja iloni.
Lähetysmatkat ovat vieneet minut -
muun muassa Etiopiaan ja Intiaan.
Miten hyvä sanoma sitten ilmenee tässä valossa?
Hyvä sanomani ilmeni siinä, että sain antaa heille jotain, -
tuoda heille iloa sekä kuunnella ja ymmärtää heitä.
Haluan kysyä sinulta, -
mikä on tai voisi olla sinun hyvä sanomasi?
Mitä haluaisit tehdä yhteiskunnan, perheesi -
tai ystäviesi hyväksi?
Etsi hyvä sanomasi.
Jumala antakoon sinulle siihen voimia, viisautta ja intoa.
Kiitos!
Suomennos: Maria Peltokangas